Mecheln

Mecheln (officieel: Mechelen) is e stad in Belgie, in de provinsje Antwerpn. 't Legt tusschen Antwerpn e Brussel. D'r wunt à peu près 80.000 man. De bynoame van d'inweuners is Moaneblusschers. 

 Geschiedenisse 
 Ze klappn ol va Mecheln in 't joar 1008. De noame van 't steej komt messchiens van 't wôord mahal wuk da vergoaderplekke wil zeggn. 
 De stad wos toet in 'n 18sn êeuw zelfstandig binn de Heerlijkheid Mechelen. Mecheln wos zelfs, in 'n 15sn êeuw, e tydege 'n oofdstad van de Nederlann. 
 In 1835 wos Mecheln nog e ki 't centrum van 't land. Want ton goungn d' êeste tringlynn va Mecheln na Brussel, Antwerpn en Dendermonde.

 Beziensweirdigeedn 
Grôte Markt.
De Sint-Romboutskathedroale.
De barokke Onze-Lieve-Vrouwe-van-Hanswykbasilieke.
Grôot Begynhof.
Stadhuus mè Loaknhalle en Belfort. 
Brusselpôorte, ênigste overbluuvende stadspôorte en archeologisch museum.
Hof van Savoye, nu 't gerechtshof van Mecheln, moa vroeger de residentie van Margaretha van Oostnryk.
Technopolis, e museum over techniek en weetnschap woa da je zelve ôok vele kun uttestn en probeern.

 Bekende Mecheloars 
 Rik De Saedeleer, voetbolcommentateur
 Franciscus Monachus, (of Frans Smunck, c. 1490-1565), kartograf Jan Denuce, ‘Eenige onzer minder bekende kartografen uit het begin der XVIe eeuw, Handelingen van het eerste Taal- en Geschiedkundig Congres gehouden te Antwerpen den 17-18-19 September 1910, (Antwerpen, [1910]), pp.258-267.
 Yves Desmet, journalist by De Morgen
 Carry Goossens, Oscar van de Kampioenen
 Mark Uytterhoeven, media-figure

 Sport 
Mecheln et twêe voetbolploegn: Racing Mechelen (stamnummer 24) e KV Mechelen (stamnummer 25). Ze bestoan olletwêe sedert 1904. De fans van de ploegn kunn makoars bloed drienkn.

 Rivaliteit met Antwerpn 
D'r bestoat e gezounde rivaliteit tusschn Antwerpn en Mecheln. Dat ziej ounder anger in de folklore round Opsinjoorke, een outn puppe da ze in Mecheln meidroagn by grôte stoetn, en in de lucht smytn en were opvangn. In 1949 addn Antwerpsche studentn die puppe etjoept uut e museum. In 1971 wos 't were van dat: niemand wit wie da ze epakt adde, moa Opsinjoorke voungn ze achternoar were in 't gevang van Mecheln.

 Referensjes 

 Externe koppelienge 
 Site van de gemêente


Categorie:Stad in Antwerpn